ภายในแพลตฟอร์มของ Somnium Space ประกอบไปด้วยโทเคน 3 ประเภทที่มีความแตกต่างกันของจุดประสงค์ในการใช้งาน ได้แก่ Cube Token (CUBE), Land Parcels (PARCELs) และ Avatars (AVATAR)
Cube Token (CUBE) - เป็นสกุลเงินดิจิทัลที่มีสถานะเป็น Utility Token ที่อยู่บนโปรโตคอลของเครือข่าย Ethereum Blockchain (ERC20) ซึ่งสกุลเงินดิจิทัล CUBE นี้จะช่วยอำนวยความสะดวกในการทำธุรกรรมในเกมระหว่างผู้ใช้งานด้วยกัน โดยจะสามารถซื้อหรือเช่าแปลงที่ดิน ตลอดจนสามารถซื้อไอเทมในเกมได้อีกด้วย เช่น ยานพาหนะ และเครื่องแต่งกาย เป็นต้น
Land Parcels (PARCELs) - PARCELs เป็นโทเคนที่ทำหน้าที่เป็นที่ดิน เพื่อเป็นข้อกำหนดหลักหากผู้ใช้งานต้องการสร้างโลกเสมือนจริงใน Somnium Space ได้อย่างอิสระ
Avatars (AVATARs) - ทีมพัฒนาของ Somnium Space ได้เปิดตัวโทเคนนี้ในช่วงปลายปี 2020 เพื่อขยายประสิทธิภาพของการใช้โทเคน CUBE ในการสร้างโทเคน AVATAR โดยผู้เล่นสามารถสร้างอวตาร์ของตนเองแบบเต็มตัวด้วยการใช้โทเคน CUBE บนเครือข่าย Blockchain